recursal/SuperWikiNEXT-32B huggingface dataset:
**சிறுவிளான்** (*Siuvilan*) இலங்கையின் யாழ்ப்பாண மாவட்டத்தில் உள்ள வலிகாமம் தென்மேற்கு பிரதேச செயலாளர் பிரிவில் உள்ள ஒரு ஊர். இதன் ஒரு பகுதி பெரியவிளான் கிராம அலுவலர் பிரிவிலும், மற்றப் பகுதி முள்ளானை கிராம அலுவலர் பிரிவிலும் அடங்குகின்றன. இது வல்லை-தெல்லிப்பழை-அராலி வீதியில் தெல்லிப்பழையில் இருந்து ஏறத்தாழ 4 கிலோமீட்டர் தொலைவில் அமைந்துள்ளது. யாழ்ப்பாண நகரத்தில் இருந்து இவ்வூருக்கான தொலைவு ஏறத்தாழ 18 கிலோமீட்டர்.

நிறுவனங்கள்
-----------

இவ்வூரில் கனகசபை வித்தியாலயம் என்னும் ஆரம்பப் பாடசாலை ஒன்று உள்ளது. இங்கே ஒன்று முதல் 5ம் வகுப்புவரை கற்பிக்கப்படுகிறது.

இங்கு பிறந்தவர்கள்
------------------

* வர்ண ராமேஸ்வரன், ஈழத்துக் கலைஞர்

மேற்கோள்கள்
-----------

1. ↑  Statistical Handbook 2014, Jaffna Secretariat, 2014, p 25.
2. ↑  "Vi'laan, Divula-pitiya, Jool-pallama". TamilNet. April 1, 2011. .
3. ↑  "Kuppuzhaan". TamilNet. September 22, 2009. .
4. ↑  "Ampaara, Ampan, Ampanai". TamilNet. June 21, 2012. .

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்
மூன்று 360° சுற்றுக்கள் கொண்ட ஒரு ஆர்க்கிமிடியச் சுருள்
**ஆர்க்கிமிடியச் சுருள்** அல்லது **எண்கணிதச் சுருள்** என்பது, ஒருவகைச் சுருள் ஆகும். இப்பெயர் கிமு மூன்றாம் நூற்றாண்டில் வாழ்ந்த ஆர்க்கிமிடிசு என்னும் கணிதவியலாளரின் பெயரைத் தழுவியது. மாறாக் கோணத் திசைவேகம் ஒன்றுடன் சுற்றும் ஒரு நேர்கோட்டில் மாறா வேகத்துடன் செல்லும் புள்ளியொன்றின் ஒழுக்கே ஆர்க்கிமிடியச் சுருள் ஆகும். முனைவாள்கூறுகளின் (*r*, *θ*) அடிப்படையில் இது பின்வரும் சமன்பாட்டால் குறிக்கப்படும்.

{\displaystyle \,r=a+b\theta }
இங்கே *a*, *b* என்பன உண்மை எண்கள். *a* மாறும்போது சுருள் சுற்றும். அடுத்தடுத்த சுற்றுக்களுக்கு இடையிலான தூரம் *b* இல் தங்கியுள்ளது.

இயல்புகள்
---------

ஆர்க்கிமிடியச் சுருள், மடக்கைச் சுருளில் இருந்து வேறுபட்டது. ஆர்க்கிமிடியச் சுருளில், அடுத்தடுத்த சுற்றுகளுக்கு இடையிலான தூரம் ஒரேயளவாக இருக்கும். θ வை ரேடியனில் அளந்தால், மேற்படி தூரம் 2πb ஆக இருக்கும். மடக்கைச் சுருளில் இந்தத் தூரம் பெருக்குத் தொடரில் அமைந்திருக்கும்.

பொதுவான ஆர்க்கிமிடியச் சுருள்
-----------------------------

சில வேளைகளில் ஆர்க்கிமிடியச் சுருள் என்னும் சொல் பொதுவான சுருள்களின் தொகுதியைக் குறிக்கப் பயன்படுகிறது. 

{\displaystyle r=a+b\theta ^{1\!/\!x}.}
*x* = 1 ஆக இருக்கும்போது சாதாரண ஆர்க்கிமிடியச் சுருள் உருவாகிறது. மீவளையச் சுருள், பெர்மாவின் சுருள், ஊதுகொம்புத் தளவளைவு என்பன இத் தொகுதியுள் அடங்கும் பிற சுருள்கள் ஆகும். இயற்கையில் காணப்படும் நிலையான சுருள்கள் அமைத்தும் மடக்கைச் சுருள்களே. சூரியக் காற்றின் பார்க்கர் சுருள், கதரீன் சில்லினால் உருவாகும் கோலம் போன்ற இயங்கு சுருள்கள் ஆர்க்கிமிடியச் சுருள்கள் ஆகும்.

பயன்பாடு
--------

சுருள்வடிவ அமுக்கியின் பொறிமுறை
ஆர்க்கிமிடியச் சுருள் பல தேவைகளுக்குப் பயன்படுகின்றது. சுருள்வடிவ அமுக்கிகளில் ஒன்றினுள் ஒன்று அமைந்த இரண்டு ஒரேயளவான ஆர்க்கிமிடியச் சுருள்கள் பயன்படுகின்றன. இது, வளிமங்களையும், நீர்மங்களையும் அமுக்குவதற்குப் பயன்படுகின்றது. கைக்கடிகாரங்களில் பயன்படும் சமநிலைச் சுருள்கள் ஆர்க்கிமிடியச் சுருள்கள் ஆகும். பழங்காலத்து இசைத்தட்டுக்களில் காணப்படும் வரிப்பள்ளமும் ஆர்க்கிமிடியச் சுருள் வடிவினதே. இவ்வாறு, வரிப்பள்ளங்களை ஒரேயளவான இடைத்தூரத்தில் அமைப்பதன் மூலம் குறித்த பரப்பளவில் கூடிய இசைத் தகவல்களை அடக்க முடிந்தது. எனினும், ஒலித் தரத்தின் மேம்படுக்காக இது பிற்காலத்தில் மாற்றப்பட்டது. நோயாளிகளை ஆர்க்கிமிடியச் சுருள் ஒன்றை வரையச் சொல்வது உடல் நடுக்கத்தை அளவிடுவதற்கான ஒரு முறையாகக் கையாளப்படுகிறது. இது நரம்பியல் நோய்களைக் கண்டறிவதில் உதவுகிறது.

குறிப்புகள்
-----------

1. ↑  Sakata, Hirotsugu and Masayuki Okuda. "Fluid compressing device having coaxial spiral members". பார்க்கப்பட்ட நாள் 2006-11-25.
2. ↑  Penndorf, Ron. "Early Development of the LP". Archived from the original on 2015-05-04. பார்க்கப்பட்ட நாள் 2005-11-25.. See the passage on *Variable Groove*.

வெளியிணைப்புக்கள்
-----------------

விக்கிமீடியா பொதுவகத்தில்,  
 ***ஆர்க்கிமிடியச் சுருள்***   
என்பதில் ஊடகங்கள் உள்ளன. 

* Weisstein, Eric W. "Archimedes' Spiral", *MathWorld*.
* *archimedean spiral* at PlanetMath.
* Page with Java application to interactively explore the Archimedean spiral and its related curves
* Online exploration using JSXGraph (JavaScript)
**அப்பான் சமாச்சார்** (ஆங்கிலம்: *Appan Samachar*; *இந்தி: अप्पन समाचार* ) என்பது அனைத்து கிராம பெண் செய்தி வலையமைப்பு ஆகும். பீகாரின் முசாபர்பூர் மாவட்டத்தில் ஓரங்கட்டப்பட்ட தலித், இதர பிற்படுத்தப்பட்ட வகுப்பினர், முஷாஹர் (எலி உண்ணும் சமூகம்) மற்றும் முஸ்லீம் சமூகத்தினரால் நடத்தப்படும் இருவார கிராமப்புற செய்தி அலைவரிசை இதுவாகும்.

இது 6 திசம்பர் 2007இல் முசாபர்பூரில் தொடங்கப்பட்டது. இது பரூ, சாகிப்கஞ்ச், சரையா, மர்வான், கன்டி மற்றும் முசாஅரி ஆகிய இடங்களில் உள்ள சுமார் நூறு கிராமங்களில் ஒளிபரப்பப்படுகிறது.

இது சந்தோசு சாரங் என்பவரால் நிறுவப்பட்டது. சாரங் "*மிசன் ஐ இன்டர்நேசனல் சர்வீசசு*" என்ற அறக்கட்டளையின் தலைவராகவும் உள்ளார். அப்பன் சமாச்சாரக் குழுவைக் கொண்ட முக்கிய நபர்கள் ரிங்கு குமாரி, அம்ரிதாஞ்ச் இந்திவார், சித்தாந்த் சாரங், ராஜேஷ் குமார், பிங்கி மற்றும் குஷ்பு.

செய்தி அலைவரிசைக் குழுவிற்கு முறையான பயிற்சி இல்லை, எனவே இவர்கள் இச்செயலின் போது கற்றுக்கொள்கிறார்கள். "மிஷன் ஐ இன்டர்நேஷனல் சர்வீசஸ்" என்ற அறக்கட்டளை அவ்வப்போது தங்கள் திறமைகளை வலுப்படுத்தக் கிராம ஊடகப் பட்டறைகளை நடத்தி வருகிறது. விவசாயிகள் பிரச்சனைகள், சுற்றுச்சூழல் பிரச்சனைகள், சமூகத் தீமைகள், பெண்கள் அதிகாரமளித்தல், குழந்தை திருமணம், பாலினப் பாகுபாடு, பெண் கருக்கொலை போன்ற பல்வேறு சமூகக் கேடுகளை களைய அப்பான் சமாச்சார் கவனம் செலுத்துகிறது. இந்த அலைவரிசையில் பத்திரிக்கையாளராகப் பணிபுரியும் இளம்பெண்கள் பொதுவாக மிதிவண்டியில் பயணித்துச் செய்திகள் மற்றும் நேர்காணல்களைச் சேகரிப்பார்கள்.

செய்தியினை இவர்கள் இலவசமாகத் திரையிடுகின்றனர் இலவசம். கிராம மக்கள் சமூகத்தில் உள்ள படக்காட்சி அல்லது கையடக்க தொலைக்காட்சிப் பெட்டிகளில் செய்திகளைப் பார்க்கிறார்கள். இவர்களின் பார்வையாளர்கள் நகர்ப்புறம் மற்றும் கிராமப்புறம். மாவட்டத் தலைமையகத்திலும் உள்ளார்கள். செய்தி சுருக்கம் இந்தி மற்றும் போஜ்புரி மற்றும் பஜ்ஜிகாவின் உள்ளூர் பேச்சுவழக்கில் தயாரிக்கப்படுகின்றன.

சந்த்கேவாரி கிராமத்தில் இயங்கும் சுயஉதவிக் குழுக்களின் அறிக்கை , கிராமப்புற வங்கியில் ஊழலை எடுத்துக்காட்டுகிறது. இந்த அறிக்கையின் மேலாளர் கையூட்டு இல்லாமல் கேசிசி கடன்களை வழங்குவதாக உறுதியளித்தார். அக்டோபர் 2008இல் இதன் புதுமையான முயற்சிகளுக்காக அப்பன் சமாச்சார் சிஎன்என்-ஐபிஎன்இலிருந்து மதிப்புமிக்க "சிட்டிசன் ஜர்னலிஸ்ட் விருது" பெற்றது.

மேலும் பார்க்கவும்
------------------

* இந்தியாவில் தொலைக்காட்சி

மேற்கோள்கள்
-----------

1. ↑  Singh, Rajnish (6 March 2008). "A news channel run exclusively by girls in Bihar". Oneindia.in. பார்க்கப்பட்ட நாள் 16 November 2012.
2. ↑  Tewary, Amarnath (21 December 2007). "The village women's news programme". BBC News. பார்க்கப்பட்ட நாள் 16 November 2012.
3. ↑  Kumar, Ruchir (7 March 2008). "When news is just around the corner". Archived from the original on 25 January 2013. பார்க்கப்பட்ட நாள் 16 November 2012.
4. ↑  Kumar, Sanjay (14 February 2011). "Revolution in a Bihar Village". The Diplomat. பார்க்கப்பட்ட நாள் 16 November 2012.
5. ↑  "On air, a new success story by rural girls". hindustan times. 1 March 2008. .

வெளி இணைப்புகள்
---------------

* அதிகாரப்பூர்வ இணையதளம்
***144*** (திரைப்படம்) (144 (film)) 2015 இல், வெளிவந்த தமிழ் நகைச்சுவைத் திரைப்படம் ஆகும். இதை, ஜி மணிகண்டன் இயக்கி சி. வி. குமார், தயாரித்துள்ளார். இப்படத்தில், சிவா, அசோக் செல்வன், ஓவியா மற்றும் ஸ்ருதி ராமகிருஷ்ணன் ஆகியோர் முன்னணி வேடங்களில் நடித்துள்ளனர்.சுஜாதா எழுதியுள்ள *வசந்தகால குற்றங்கள்* என்ற புதினத்தை தழுவி இந்த *திரைப்படத்தின் கதை* அமைக்கப்பட்டுள்ளது.

நடிப்பு
-------

* சிவா - தேசி
* அசோக் செல்வன் - மதன்
* ஓவியா - கல்யாணி
* ஸ்ருதி ராமகிருஷ்ணன் - திவ்யா
* முனீஷ்காந்த் ராமதாஸ் - ரவி வர்மன்
* மதுசூதன் ராவ் - ராயப்பன்
* சுஜாதா சிவக்குமார் - திவ்யாவின் தாய்
* உதய் மகேஷ் - 'பீலிங்ஸ்' ரவி
* அம்பானி சங்கர்

தயாரிப்பு
---------

இத் திரைப்படம், தயாரிப்பாளர் சி.வி. குமார் தயாரிப்பில் புதிய இயக்குனரான மணிகண்டன் இயக்கத்தில், சிவா, அசோக் செல்வன், ஓவியா மற்றும் ஸ்ருதி ராமகிருஷ்ணன் ஆகியோரின் நடிப்பில் பிப்ரவரி 2015 இல் படப்பிடிப்பு தொடங்கியது. அசோக் செல்வன் ஒரு சட்டவிரோத கார் ஓட்டுனராக சித்தரித்துக் கொண்ட படப்பிடிப்பு காட்சிகளை மதுரையில் படம் எடுத்தனர். ஒரு நீண்ட படப்பிடிப்புத் திட்டத்திற்குப் பிறகு, ஏப்ரல் 2015 இல், இந்த படம் முடிவடைந்தது என அறிவிக்கப்பட்டது.

ஒலிப்பதிவு
----------

இத் திரைப்படத்திற்கு, ஷான் ரோல்டன் இசையமத்துள்ளார். இந்த படத்தில், ஆறு பாடல்கள் இடம்பெற்றுள்ளன. அவை கபிலன், ஷான் ரோல்டன், விவேக், காரைக்குடி மற்றும் பாரதி கணேசன் ஆகியோரால் எழுதப்பட்டது. பிகைண்ட்வுட் தனது விமர்சனத்தில், இந்த இசைத்தொகுப்பிற்கு 5 க்கு 2.5 ஐ மதிப்பிட்டு, "இது நல்ல ஆற்றல் மற்றும் வேடிக்கையான தருணங்களைக் கொண்ட ஒரு இசைத்தொகுப்பாக உள்ளது; ஆனால் ஷான் ரோல்டனிடம் ரசிகர்கள் வைத்திருந்த எதிர்பார்ப்புகள் குறைந்துவிட்டன." என்று விமர்சித்துள்ளது.

விமர்சன வரவேற்பு
----------------

*தி டைம்ஸ் ஆப் இந்தியாவின்* நிருபரான எம். சுகந்த் இந்த படத்திற்கு 5 க்கு 3 மதிப்பீடு அளித்து தனது விமர்சனத்தில், முண்டாசுப்பட்டி, ராஜதந்திரம் போன்று கதை அம்சம் உள்ளதாகவும் மற்றும் விரிவான தொகுப்பு மற்றும் திட்டமிடல் இல்லை என்பதை இப் படம் உணர்த்துகிறது எனவும் குறிப்பிட்டுள்ளார். மேலும், இது இயக்குனருக்கு முதல் படமாக இருப்பதால் சூது கவ்வும் மற்றும் ராஜதந்திரம் ஆகிய இரண்டு படங்களின் நவீனமயமாக்கல் இல்லை என்பதை நினைவூட்டுகிறது என்று கூறியுள்ளார்."

மேற்கோள்கள்
-----------

1. ↑  "Mirchi Shiva- Ashok Selvan's '144'Updates - Tamil Movie News". 20 April 2015. பார்க்கப்பட்ட நாள் 5 December 2018.
2. ↑  "Producer CV Kumar kick starts '144'". Archived from the original on 16 பெப்பிரவரி 2015. பார்க்கப்பட்ட நாள் 5 திசம்பர் 2018.
3. ↑  "from an honest detective to an illegal car racer..." பார்க்கப்பட்ட நாள் 5 December 2018.
4. ↑  "Actor Ashok Selvan is enthused about Savaale Samaali, 144 and another biggie". பார்க்கப்பட்ட நாள் 5 December 2018.
5. ↑  "144 (aka) 144 songs review". பார்க்கப்பட்ட நாள் 5 December 2018.
6. ↑  "144 Movie Review {3.5/5}: Critic Review of 144 by Times of India". பார்க்கப்பட்ட நாள் 5 December 2018.
**உவாங் பாமெய்** ( *Huang Bamei*  ; 1906 – 4 மே 1982 ), உவாங் பெய்மெய் அல்லது உவாங் பீமெய் என்றும் அழைக்கப்படும் இவர், இரண்டாம் சீன-சப்பானியப் போரிலும் ( 1937-1945) மற்றும் சீன உள்நாட்டுப் போரின் (1945-1949) இரண்டாம் கட்டத்திலும் சீனக்குடியரசுடன் இணைந்து கடற்படைத் தளபதியாகப் பணியாற்றிய ஒரு சீன கடற்கொள்ளைக் கூட்டத் தலைவியாவார். , ஆனால் இவரது விசுவாசம் சந்தேகத்திற்குரியதாக இருந்தது. இவரது அதிகாரத்தின் உச்சத்தில், இவர் 50,000 பேர் மற்றும் 70 கப்பல்கள்   கொண்ட ஒரு படைக்கு தலை தாங்கினார். மேலும் சீனாவின் மிகவும் பிரபலமான கடற்கொள்ளையர் என்றும் கருதப்பட்டார்.  போரில் இரண்டு துப்பாக்கிகளைப் பயன்படுத்தியதால் "இரண்டு துப்பாக்கிகள்"  என்ற புனைப்பெயரையும் பெற்றார். 

ஷாங்காய் அருகே ஒரு ஏழை விவசாயக் குடும்பத்தில் பிறந்த உவாங், சிறுவயதிலிருந்தே குற்றச் செயல்களில் ஈடுபட்டு வந்தார். உப்பைக் கடத்திக் கொண்டு செல்வதற்கும் அதனை விற்பதற்கும் தனது தந்தைக்கு உதவினார். 1931 இல் தனது திருட்டு வாழ்க்கையைத் தொடங்கினார். ஜியாங்சு மற்றும் ஜெஜியாங் மாகாணங்களின் கடற்கரையோரங்களில் செயல்ப்பட்டர். 1933 இல் இவர் கைது செய்யப்பட்டு மரண தண்டனை விதிக்கப்பட்டாலும், உவாங் குடும்பத்தினரின் தலையீடு மற்றும் அதிகாரிகள் மத்தியில் அவர்களுக்கிருந்த தொடர்புகள் மூலம் சிறையிலிருந்து விடுவிக்கப்பட்டார். 1937 இல் இரண்டாம் சீன-சப்பானியப் போர் வெடித்த பிறகு, கொரில்லா போர் நோக்கங்களுக்காக தேசிய புரட்சிகர இராணுவத்தால் நியமிக்கப்பட்ட உள்ளூர் கும்பல் தலைவர்களில் உவாங் இருந்தார். போர் முழுவதும் இவரது விசுவாசம் சந்தேகத்திற்குரியதாக இருந்தது. போரில் அதிகார சமநிலை மாறும்போது சீனா, சப்பான் மற்றும் பல்வேறு உள்ளூர் குழுக்களுக்கு இடையே அடிக்கடி தன்னை மாற்றிக் கொண்டார்.. 1940 முதல் இவர் சீன இராணுவத்திற்காக மிகவும் நம்பகத்தன்மையுடன் போராடினார். இவரது பங்கேற்பு பெரும்பாலும் கடற்கொள்ளைத் தாக்குதல்களாகவே இருந்தது, இருப்பினும் இவர் போர்களில் பங்கேற்றார். ஆனாலும் அமெரிக்காவின் உளவுத்துறை நிறுவனமாக உத்திசார் சேவைகள் அலுவலகத்தின் தொடர்பில் இருந்தார்.

இரண்டாம் உலகப் போரின் முடிவிற்குப் பிறகு, உவாங் கடற்கொள்ளைக்குத் திரும்பினார். தாய் ஏரியைச் சுற்றி கொள்ளையில் ஈடுபட்டார். இருப்பினும் இவர் அரசாங்கப் படைகளால் தோற்கடிக்கப்பட்டார். மன்னிக்கப்பட்ட இவர் பின்னர் 1948 இல் சீன உள்நாட்டுப் போரில் ஈடுபட்டிருந்த சீனப் பொதுவுடமைக் கட்சிஉறுப்பினர்களுக்கு எதிராகப் போராட இராணுவத்தில் மீண்டும் சேர்த்துக் கொள்ளப்பட்டார். டாச்சென் தீவுகள் மற்றும் தைவானின் பாதுகாப்பிற்கு இவர் உதவினார். ஆனால் 1951 இல் நடுவண் ஒற்று முகமையின் வாய்ப்பை நிராகரித்த பின்னர் பெரும்பாலும் இராணுவ நடவடிக்கைகளில் இருந்து விலகினார். பின்னர் தேசியவாத தலைவர் சங் கை செக்கின் மனைவி சூங் மெய்-லிங்கால் நிறுவப்பட்ட பெண்கள் அமைப்பில் செல்வாக்கு மிக்க உறுப்பினரானார். மேலும் தைவானில் அகதிகளை கவனித்துக்கொள்வதில் பணியாற்றினார்.

குறிப்புகள்
-----------

மேற்கோள்கள்
-----------

1. ↑  Guo, Weiting (2019). "The Portraits of a Heroine: Huang Bamei and the Politics of Wartime History in China and Taiwan, 1930–1960". *Cross-Currents: East Asian History and Culture Review* **33**: 6–31. .
2. ↑
3. 1 2 3

1. ↑
**உத்தமி** (*Uthami*) என்பது 1985 ஆம் ஆண்டு வெளியான இந்திய தமிழ் திரைப்படமாகும். எம். வெள்ளைச்சாமி இயக்கிய இப்படத்தில் சுஜாதா, ராஜேஷ், சங்கீதா ஆகியோர் முக்கிய கதாபாத்திரங்களில் நடித்துள்ளனர்.

கதை
---

சிவசங்கரும் ( ராஜேஷ் ), கங்காவும் ( சங்கீதா ) ஒத்துப்போகாத தம்பதிகளாக உள்ளனர். அவன் தன் மனைவி பாரம்பரியம் மிக்க மனைவியாக இருக்கவேண்டும் என்று விரும்புகிறான். அவளோ மிகவும் நவீனமான, தாராள சிந்தனையுள்ள கணவராக இருக்கவேண்டும் என்று விரும்புகிறாள். சிவசங்கர் பராந்தமனிடம் ( நிழல்கள் ரவி ) பணிபுரிகிறார், ஆனால் அவன் தனது முதலாளியால் தான் வைரங்களை கடத்தப் பயன்படுகிறேன் என்பதை அறியாமல் உள்ளார். பராந்தமனும் கங்காவும் அலுவலக விருந்து ஒன்றில் சந்தித்து விரைவில் இருவருக்கும் இடையில் தகாத உறவு ஏற்படுகிறது. இதை அறிந்து மனம் உடைந்த சிவசங்கர் ஓடும் தொடருந்திலிருந்து குதித்து தற்கொலைக்கு முயற்சிக்கிறான். அவனை அறியாமல், அவனது ஆடையில் பரந்தமனின் உத்தரவின் பேரில் கங்கா மறைத்து வைத்த வைரங்கள் உள்ளன. கங்கா சிவசங்கரின் தற்கொலைக் கடிதத்தைக் காண்கிறாள். பின்னர் பரந்தமனுடன் சேர்ந்து வைரங்களை மீட்கும் பணியில் ஈடுபடுகிறாள். அந்த முயற்சிகள் தோல்வியுற்றன. பரந்தாமனை நம்ப முடியாது என்பதை கங்கா உணர்கிறாள். அவள் அவனைக் கொலை செய்து அவனது கடத்தல் வைர மோதிரத்தை எடுத்துக் கொள்கிறாள்.

இதற்கிடையில், தற்கொலை முயற்சியில் ஈடுபட்ட சிவசங்கரை காயத்ரி (சுஜாதா ) மீட்கப்படுகிறாள். இதை அவன் வாழ்க்கையின் மறு பிறப்பாக பார்க்கிறான். அவன் விரைவில் காயத்ரியை மணந்து, அவர்களது மகன் ராஜாவுடனும் (இளவரசன்) மகிழ்ச்சியான வாழ்க்கையை நடத்துகிறார். குடும்ப நண்பர் ஜெகநாத் (விஜயன்) என்பவரால் ஈர்க்கப்பட்ட ராஜா ஒரு காவல் துறை அதிகாரியாகிறான். அவன் மேடம் என்று குறிப்பாக அழைக்கப்படும் வைர கடத்தல்காரியை பிடிப்பதில் கவனம் செலுத்துகிறான். ராஜா விசாரணை நடத்த நடத்த அவன் மேடம் எனப்படும் கங்காவை நெருங்குகின்றான். இந்த புதிய, காவல் அதிகாரியைப் பற்றி எச்சரிக்கை பெறும் கங்கா அவனைப் பற்றி விசாரிக்கையில், சிவசங்கர் இன்னும் உயிருடன் இருப்பதை அறிந்து கொள்கிறாள். அவள் ராஜாவுடன் நட்பை வளர்த்து, சிவராம் / சிவசங்கருக்கு எதிராக மெல்லிய ஒரு சந்தேகத்தை விதைக்கிறாள். சிவசங்கரைக் கொலை செய்த குற்றவாளி தனது தந்தை என்று ராஜா என விரைவில் நம்புகிறான். சிதைந்த தனது குடும்பத்தை மீண்டும் ஒன்றிணைக்க காயத்ரி பழைய ரகசியங்களை வெளிப்படுத்துகிறாள்.

நடிகர்கள்
---------

* சுஜாதா - காயத்ரியாக
* ராஜேஷ் - சிவசங்கர் / சிவரம்
* சங்கீதா - கங்கா
* இளவரசன் - ராஜா
* விஜயன் ஜெகநாதாக
* வீரராகவன்
* நிழல்கள் ரவி - பராந்தமனாக

இசை
---

* கல்யாண மாப்பிள்ளை பாரு - மலேசியா வாசுதேவன்
* ஆனந்த ராகம் அலைமோதும் நேரம் - மலேசியா வாசுதேவன், வாணி ஜெயராம்
* ஹேப்பி ஹேப்பி ஹேப்பி டே (எங்கே ராமன் எங்கே சீதை) - எஸ். பி. பாலசுப்பிரமணியம்
* காதல் தேவன் - எஸ். பி. பாலசுப்பிரமண்யம், வாணி ஜெயராம்

மேற்கோள்கள்
-----------

1. ↑  "Uthami Shankar Ganesh Vinyl LP Records". ebay. பார்க்கப்பட்ட நாள் 2014-03-20.
**தமிழ்நாடு மாவட்ட விவர ஏடுகள்** அல்லது **சென்னை மாவட்ட விவர ஏடுகள்** (**Tamil Nadu District Gazetteers**) என்பன தமிழ்நாடு அரசால் வெளியிடப்பட்ட மாவட்ட கலைக்களஞ்சியங்கள் ஆகும்.

வரலாறு
------

மாவட்டங்களுக்கு என தனியான மாவட்ட விவர ஏடுகள் வேண்டும் என்ற கருத்துகள் 19ஆம் நூற்றாண்டின் இடையில் உருவாயின. இதில் 1868 இல் ஜே. எச். நெல்சன் அவர்களால் வெளியிடப்பட்ட சென்னை மாவட்ட கையேடு என்பது இதில் முதல் விவர ஏடு ஆகும். இதைத் தொடர்ந்து தென் ஆற்காடு மாவட்ட கையேடு (ஜான் ஹென்றி கார்ஸ்டின், 1878), திருச்சிராப்பள்ளி மாவட்ட கையேடு (லூயிஸ் மூர், 1878), செங்கல்பட்டு மாவட்ட கையேடு (சி. எஸ். க்ரோல், 1879), திருநெல்வேவேலி மாவட்ட கையேடு (ஏ.ஜே. ஸ்டூவர்ட், 1879), நீலகிரி மாவட்ட கையேடு (எச். பி. க்ரிக், 1880), வட ஆற்காடு மாவட்ட கையேடு (ஆர்தர் எஃப். காக்ஸ், 1881), சேலம் மாவட்ட கையேடு (எச். லு பானு, 1883), தஞ்சாவூர் மாவட்ட கையேடு (டி. வெங்கடாஸ்வாமி, 1883) மற்றும் கோயம்புத்தூர் மாவட்ட கையேடு (எஃப். ஏ. நிக்கல்சன், 1887) ஆகியவை வெளியிடப்பட்டன. 

1900களின் தொடக்கத்தில், இந்த கையேடுகளில் உள்ள தகவல்கள் காலாவதியாகிப் போயின. எனவே, இந்த மாவட்ட விவர ஏடுகள் விரிவாக திருத்தப்பட்டு, விரிவாக்கப்பட்டு மீண்டும் வெளியிடப்பட்டன. முதன்முதலில் இவ்வாறான திருத்தப்பட்ட பதிப்புகள் 1908 ஆம் ஆண்டுமுதல் வெளியாயின. பிரித்தானிய இந்தியா மற்றும் விடுதலையடைந்த இந்தியா என இரு காலகட்டத்திலும் ஏராளமான விவர ஏடுகள் வெளியாயின. இந்தப் பணிகளை முதன்மையாக சென்னை ஆவணக் காப்பகத்தின் பி. எஸ். பாலிகாவால் கையாளப்பட்டன.

மேற்கோள்கள்
-----------

* "District Gazetteers". Archives, Government of Tamil Nadu.
ஆக்ஸ்போர்டின் கிளாரெண்டன் பதிப்பகம் வெளியிட்ட *தி இம்பீரியல் கெஜட்டியர் ஆஃப் இந்தியா* 1931 பதிப்பு நூலின் அட்டை. 
**தி இம்பீரியல் கெசட்டியர் ஆப் இந்தியா** என்பது இந்தியா குறித்து பிரித்தானிய இந்தியப் பேரரசு காலத்தில் வெளியிடப்பட்ட விவர நூல் ஆகும். இது இப்போது ஒரு வரலாற்று குறிப்புப் படைப்பாக பயன்படுகிறது. இது முதன்முதலில் 1881 இல் வெளியிடப்பட்டது. இந்த புத்தகங்களாக்காக திட்டத்தை சர் வில்லியம் வில்சன் ஹண்டர் 1869 இல் தொடங்கி உருவாக்கினார். 

1908, 1909, 1931 ஆகிய ஆண்டுகளில் இந்நூலின் "புதிய பதிப்புகள்" இந்தியாவின் புவியியல், வரலாறு, பொருளாதாரம், நிர்வாகம் போன்றவற்றை உள்ளடக்கியதாக நான்கு கலைக்களஞ்சிய தொகுதிகளாகவும், மேலும் இருபது தொகுதிகளில் அகர வரிசைப்படி இடங்களின் பெயர்களின் பட்டியல், புள்ளிவிவரங்கள் சுருக்கமான தகவல்கள் போன்வற்றைக் கொண்ட விவர நூலாக உள்ளது. ஒ்வொரு தொகுதியிலும் வரைபடங்களைக் கொண்டும் உள்ளது. புதிய பதிப்புகள் அனைத்தும் இங்கிலாந்தின் ஒக்ஸ்போர்ட் யபல்கலைக்கழக பதிப்பக்தால் வெளியிட்டன.

பதிப்புகள்
----------

தி *இம்பீரியல் கெசட்டியர் ஆஃப் இந்தியாவின்* முதல் பதிப்பு 1881 இல் ஒன்பது தொகுதிகளாக வெளியிடப்பட்டது. பின்பு மேலும் விரிவாக எழுதப்பட்ட இரண்டாவது பதிப்பானது, பதினான்கு தொகுதிகளாக 1885-87 ஆண்டுகளில் வெளியிடப்பட்டன. 1900 ஆம் ஆண்டு சர் வில்லியம் வில்சன் ஹண்டர் இறந்த பிறகு, சர் ஹெர்பர்ட் ஹோப் ரிஸ்லி, வில்லியம் ஸ்டீவன்சன் மேயர், சர் ரிச்சர்ட் பர்ன், ஜேம்ஸ் சதர்லேண்ட் காட்டன் ஆகிய அறிஞர்களால் மேலும் விரிவுபட்த்தப்பட்டு இருபத்தி ஆறு தொகுதிகளாக தி *இம்பீரியல் கெசட் ஆப் இந்தியா* தொகுக்கப்பட்டது. 

இந்தியா பற்றிய கட்டுரைகளை திருத்தப்பட்ட வடிவமானது பதப்புக்கு பதிப்பு, பெரிதும் விரிவடைந்து, அதுவரை தொகுக்கப்பட்ட புள்ளிவிவரங்களுடன், 1893 ஆம் ஆண்டில் *தி இண்டியன் எம்பையர்: இட்ஸ் பீப்பிள், இஸ்ட்ரி அண்டு புராடக்ஸ்* என்ற தலைப்பில் ஒரு தனித் தொகுதியாக உருவானது.

1869 ஆம் ஆண்டில் இதன் அசல் திட்டத்தை உருவாக்கிய ஹண்டர் என்பவரால் இவை அனைத்தும் திருத்தப்பட்டன.

குறிப்புகள்
-----------

1. ↑  Henry Scholberg (1970). *The District Gazetteers of British India: A Bibliography*. Zug, Switzerland: Inter Documentation Company. .

மேலும் படிக்க
-------------

* William Wilson Hunter (1885). *Imperial Gazetteer of India* (2nd ). London: Trübner. . 
	+ v.1: A-B
	+ v.2: B
	+ v.3: B-C
	+ v.4: C-G
	+ v.5: G-I
	+ v.6: I
	+ v.7: I-K
	+ v.8: K-M
	+ v.9: M
	+ v.10: M-P
	+ v.11: P-R
	+ v.12: R-S
	+ v.13: S-Z
	+ v.14: Index

வெளி இணைப்புகள்
---------------

* "The Imperial Gazetteer of India". Digital South Asia Library, University of Chicago.
**படுக மொழி** தமிழ்-கன்னடப் பிரிவைச் சேர்ந்த ஒரு தென்திராவிட மொழி ஆகும். இம்மொழியைத் தென்னிந்தியாவில் உள்ள நீலகிரி மலைப் பகுதியில் வாழும், ஏறத்தாழ 250,000 படகர் மக்கள் பேசுகின்றனர். இம்மொழி நாவளை உயிர் ஒலிகளைக் கொண்டுள்ளதால், மொழியியல் ஆர்வலர்கள் இதனைச் சிறப்பாக அறிவார்கள். 

படகு மொழியைப் பிற மொழியினர் *படகா* என்றும் அழைப்பதுண்டு. படுக மொழியில் இதனைப் பேசும் இனக்குழுவினரைப் *படுகு* அல்லது *படுகுரு* என அழைப்பர். இம்மொழி இதுவரை எழுத்து வடிவம் பெற்றிருக்கவில்லை. தமிழ், கன்னடம், அல்லது ஆங்கில எழுத்துகளில் எந்த எழுத்துவடிவத்தைக் கொண்டு எழுதுவது என்ற கேள்வி எழுந்துள்ளது. இருப்பினும், பெரும்பான்மையினர் தமிழ் எழுத்துகளைக் கொண்டே இம்மொழியினை எழுதி வருகின்றனர். மலாய் மொழி போன்று ஆங்கில(இலத்தீன்) வரிவடிவத்தைப் பயன்படுத்தலாம் என சிலரும் தமிழ் எழுத்துகளிலேயே தொடரலாம் என சிலரும் கூறுகின்றனர்.

படுக விக்கிப்பீடியா
-------------------

படுக மொழியில் கலைக்களஞ்சியம் உருவாக்கும் நோக்கில் விக்கிமீடியா நிறுவனம் படுக விக்கிப்பீடியா என்னும் சோதனை திட்டத்தைத் தொடங்கியுள்ளது.

இவற்றையும் பார்க்கவும்
----------------------

* படுகர்
* திராவிட மொழிக் குடும்பம்
* படுகத் திரைப்படத்துறை

மேற்கோள்கள்
-----------

1. ↑
2. ↑  அடைக்காப்பகத்தில் படக விக்கிப்பீடியா

வெளியிணைப்புகள்
---------------

* படகு எழுத்து
* படகு எழுத்து குறித்த உரையாடல்
* படக இலக்கியம்
**களப் பள்ளி** (field school) என்பது ஒரு குறுகிய பட்டமாகும். இது கல்விக் காலத்திலான களப் பயண ஆய்வினை உள்ளடக்கியதாகும். பொதுவாக இது விடுமுறை நாட்களின் போது நடைபெருகிறது. தனது ஆரம்பக் கல்வியில் பயின்றதை செய்து பார்ப்பதன் மூலம் கற்றுக் கொள்கின்றனர். செய்து கற்றலை இது அடிப்படையாகக் கொண்டது.

வடிவம்
------

களப் பள்ளிகள் பொதுவாக கல்வி ஊழியர்களால் நடத்தப்படுகின்றன, சில சமயங்களில் களப் பயணங்களில் பங்கேற்கும் மாணவர்களுக்கு மதிப்பெண் வழங்கப்படுகிறது. ஒவ்வொரு நாளும் அதிக நேரம் வேலை செய்யும் அளவிற்கு கடினமானதாக இருக்கும்.ஆய்வு நடத்தும் செயல்முறை மூலம் கற்றலில் மாணவர்கள் ஈடுபடுத்தப்படுகிறார்கள்.

  

களப் பள்ளிகளில் மாணவர்-ஆசிரியர் விகிதம் பொதுவாக மிகக் குறைவாகவே தீர்மானிக்கப்படுகிறது. இது அரிதாக 1:20 ஐ மீறுகிறது மற்றும் பல நிறுவனங்களில் இது 1:6 எனத் தீர்மானிக்கப்படுகிறது. இங்கு விரிவுரைகள் மாலை நேரங்களில் வழங்கப்படுகிறது.

  

சில பிரிவுகளுக்கு/ துறைகளுக்கு இளங்கலை அல்லது இளாம் அறிவியல் பட்டம் பெறுவதற்கான நிபந்தனையாக களப் பள்ளி பங்கேற்பு தேவைப்படுகிறது. தொல்லியல், புவியியல் மற்றும் தொல்லுயிரியல் ஆகியவை உதாரணங்களாகும், இருப்பினும் குறிப்பிட்ட தேவைகள் பல்கலைக்கழகங்களைப் பொறுத்து வேறுபடுகின்றன.

1. தொல்லியல்
2. புவியியல்
3. தொல்லுயிரியல்
4. சுற்றுச்சூழல் கல்வி
5. முதனியியல்
6. கடல்சார் உயிரியல்
7. மானுடவியல்
8. நிலவியல்

மேற்கோள்கள்
-----------

1. ↑  Northern Ireland Field School Jacob R. Hickman, Brigham Young University
2. ↑  field school, Archaeologywordsmith.com
3. ↑  Northern Ireland Field School Jacob R. Hickman, Brigham Young University
4. ↑  Fieldwork, Bryn Mawr College
**பறாளை விநாயகர் ஆலயம்** இலங்கையின் வடக்கில் யாழ்ப்பாணத்தில் சுழிபுரம் என்னும் இடத்தில் அமைந்துள்ள ஒரு பிள்ளையார் கோயில் ஆகும்.

அமைவிடம்
--------

யாழ்ப்பாணத்தின் வடமேற்கே தொல்புரம், சோழியபுரம் என்னுமிரு கிராமங்கள் உள்ளன. அவற்றில் சோழியபுரமே பிற்காலத்திலே சுழிபுரம் என மருவி உள்ளதாக குறிப்பிடுவர். சுழிபுரம் கிராமத்தின் வயல் சூழ்ந்த மருத நிலப்பகுதியில் கிழக்கு நோக்கிய சந்திதியாக இலங்கையின் புராதன விநாயகர் ஆலயங்களில் ஒன்றான பறாளை விநாயகர் ஆலயம் அமைந்துள்ளது. இவ்வாலயத்திற்கு வடக்கு வீதியுடன் பறாளை முருகன் ஆலயமும் அமைந்து காணப்படுவது குறிப்பிடத்தக்கது.

மூர்த்திச் சிறப்பு
------------------

தமிழரசர் காலத்தில் சிறப்புற்றிருந்த இவ்வாலயத்தை போர்த்துக்கேயர் இடிக்கத் தொடங்கிய வேளையில் காகம் ஒன்று வந்து இடிப்பித்த அதிகாரியின் கண்ணைக் கொத்தி ஆலயத்தை இடிக்கவிடாது செய்தது. அதனால் அங்குள்ள பிள்ளையார் கண்ணைக் கொத்திக் காக்கைப் பிள்ளையார் எனவும் அழைக்கப்படுகிறார். இந்த அற்புதத்தை பறாளை விநாயகர் பள்ளினூடாக அறிய முடியும்.

ஆலய பரிபாலனமும் சிவாசாரியார்களும்
---------------------------------

இவ்வாலயத்தில் இந்தியாவிலிருந்து வந்த வேதாரணிய சைவக்குருமார்களால் வழிபாடுகள் நடத்தப்படுகின்றது. தற்பொழுதும் சைவக்குருமார்களின் பரம்பரையினராலேயே நித்திய நைமித்திய வழிபாடுகள் சிறப்பாக நடாத்தப்பட்டு வருகின்றன.

நூல்கள்
-------

இவ்வாலயத்தின் மீது நல்லூர் சின்னத்தம்பிப் புலவர் பறாளை விநாயகர் பள்ளு என்னும் பிரபந்தம் ஒன்றை பாடியுள்ளார். அந்நூல் இத்தலத்தில் வீற்றிருந்து அருள்பாலிக்கும் விநாயகப் பெருமானை பாட்டுடைத் தலைவராகக் கொண்டு பாடப்பட்டுள்ளது. சிந்து, விருத்தம், கலிப்பா ஆகிய யாப்புகளால் அந்நூல் அமைந்துள்ளது. இதுவும் இவ்வாலயத்தின் பழைமையையும் சிறப்பையும் எடுத்துக்காட்டுகின்றது.

இவற்றையும் பார்க்க
------------------

* பறாளை விநாயகர் பள்ளு

மேற்கோள்கள்
-----------

1. ↑  "Pa'raa'lai". TamilNet. December 27, 2013. .
**பீகார் தலித் மேம்பாட்டு அமைப்பு** (*Bihar Dalit Development Organization-பீகார் தலித் விகாஸ் சமிதி*) 1982ஆம் ஆண்டு இந்தியாவின் பீகாரில், தலித் ஆண்கள் மற்றும் பெண்களைக் கிராம அளவில் அணிதிரட்டி, ஒற்றுமையைக் கட்டியெழுப்பி, தலித்துகளின் கல்வி மற்றும் பொருளாதார மேம்பாடு மற்றும் சாதியப் பாகுபாடுகளை அகற்றுதல் ஆகியவற்றிற்காக ஜோசு கனநாயகிலால் நிறுவப்பட்டது.

இது 100,000 குடும்பங்களை உள்ளடக்கிய 500 கிராமங்களின் சங்கமாக வளர்ந்துள்ளது. பதினான்கு இணைக்கப்பட்ட மையங்கள் மற்றும் பார்கில் ஒரு மைய அலுவலகத்துடன் உள்ளது. கல்வியறிவு பெற்ற, நீதி தேடும் தலித் சமுதாயத்தை நிறுவுவதே இதன் குறிக்கோள் ஆகும். பாரதிய தலித் சாகித்திய அகாதமியின் தேசிய விருது உட்படப் பல விருதுகளைப் பெற்றவர் கனநாயகி.

வரலாறு
------

ஜோசு கனனைக்கல் பீகார் மாநிலத்தில் மக்கள் மத்தியில் பணியாற்றத் தொடங்கினார். தலித் உதான் சமிதியை நிறுவினார். ஆனால் பின்னர் இவர் மேல் சூத்திரர்களுக்காக வேலை செய்யும் ஏழை மக்களை மையமாகக் கொண்டு இதன் பெயரை "பீகார் தலித் விகாசு சமிதி" என்று மாற்றினார்.

*

மேற்கோள்கள்
-----------

1. ↑  AMAN panchayat. Accessed 14 July 2016.
2. ↑  "National Institutions on Minority Rights". *www.mcrg.ac.in*. பார்க்கப்பட்ட நாள் 2017-02-20.
3. ↑  "Beyond the priestly call". *www.bihartimes.in*. பார்க்கப்பட்ட நாள் 2017-02-20.
4. ↑  "BDSAkademi Bharatiya Dalit Sahitya Academy". *bdsakademi.com*. Archived from the original on 2016-12-22. பார்க்கப்பட்ட நாள் 2017-02-20.
5. ↑ . New Delhi.
6. ↑   (in en).
7. ↑   (in en).
**உத்தரப் பிரதேசத்தின் உணவு** (*Cuisine of Uttar Pradesh*) என்பது வட இந்தியாவில் அமைந்துள்ள உத்தரப் பிரதேச மாநிலத்தின் பல்வேறு வகையான உணவுகள் ஆகும். உத்தரப் பிரதேச உணவு வகைகளில் சைவம் மற்றும் அசைவ உணவுகள் உள்ளன. ஒரு பெரிய மாநிலமாக இருப்பதால், உ.பி.யின் உணவுகள் அண்டை மாநிலங்களான தில்லி, உத்தராகண்டம், பீகார், சார்க்கண்டு மற்றும் அரியானாவுடன் நிறைய உணவுகள் மற்றும் சமையல் குறிப்புகளைப் பகிர்ந்து கொள்கின்றன. பூர்வீக உணவுகளைத் தவிர, முகலாய, அவதி மற்றும் போஜ்புரி ஆகிய கலாச்சார உணவு வகைகளும் இம்மாநிலத்தின் பிரபலமான உணவு வகைகளாகும்.

வெதுப்பி
--------

கோதுமை மாநிலத்தின் முக்கிய உணவாக இருப்பதால், வெதுப்பி (*ரொட்டி*) மிகவும் முக்கியத்துவம் வாய்ந்தவையாக உள்ளது. வெதுப்பி பொதுவாகத் தட்டையானவை. வெதுப்பி வெவ்வேறு வகையான மாவுகளால் செய்யப்படலாம். பல்வேறு முறைகளில் தயார் செய்யப்படலாம். பிரபலமான வெதுப்பிகளில் தந்தூரி நாண் (நான் தந்தூரில் சுடப்படும்), தந்தூரி ரோட்டி, குல்ச்சா, தப்தான், ஷீர்மல், உரோமாலி ரொட்டி, பூரி, பராத்தா, தினை (தினை மாவு தட்டைப்பயிறு), லிட்டி, கச்சோரி லச்சா பராத்தா மற்றும் பூரி ரோட்டி முதலியன.

பொதுவான உணவு
------------

 மாங்காய் ஊறுகாயுடன் *சப்ஜி*, *பருப்பு* மற்றும் ரொட்டி, உ.பி.யின் முக்கிய உணவு.
 உத்தரபிரதேசத்தில் கச்சோரி சப்ஜி ஒரு பிரபலமான காலை உணவாகும்.
 *ஷாஹி பனீர்* மற்றும் ரொட்டி.
* பிரியாணி
* பூந்தி
* சாட்
* டம் வெண்டி (வறுத்த முழு ஓக்ராவை மசாலா உருளைக்கிழங்கு நிரப்புதல்)
* முட்டை கறி
* கோப்தா
* குர்மா
* லாட்பாட்
* லிட்டி சோக்கா
* மட்டன் பிரியாணி
* நிஹாரி
* பக்கோரா
* பாலக் பனீர்
* பசண்டா கபாப் (எலும்பு இல்லாத ஆட்டிறைச்சி)
* பசண்டா பனீர் (பனீர் மக்கானி போன்றது)
* பூரி
* பச்சடி
* ராஜ்மா
* கொண்டைக்கடலை கறி
* சமோசா
* ஷாப் டிக் (குங்குமப்பூவுடன் கூடிய குளிர்கால உணவு, டர்னிப்ஸ் மற்றும் மட்டன் உருளை)
* கல்மி கபாப்
* சமி கபாப் (பச்சை மாங்காய்)
* சோகன் அல்வா
* ஆக்ரா பேடா (போஜ்புரி பகுதிகளில் பாதுபாக் என்று அழைக்கப்படுகிறது)
* தெக்ரி (மசாலா மற்றும் கலந்த காய்கறிகளுடன் கூடிய சைவ அரிசி உணவு)

பாரம்பரிய இனிப்புகள்
--------------------

 *ஜாங்கிரி*
 மதுரா பிருந்தாவனத்தில் *பேடா* .
 *முந்திரி பர்பி*
* பாலுஷாஹி
* பர்பி
* சேனா
* காரட் அல்வா
* கேவர்
* குஜியா
* குலாப் ஜாமூன்
* அல்வா
* ஜாங்கிரி
* ஜிலேபி
* முந்திரி பர்பி
* கலகண்ட்
* பாயசம் (கீர்)
* குல்ஃபி
* இலட்டு
* மால்புவா
* பேடா
* ஆக்ரா பேடா
* ராப்ரி
* ரசமலாய்
* சுத்த கோர்மா
* தெகுவா

பானங்கள்
--------

 உ.பி.யில் பிரபலமான பால் சார்ந்த குளிர்பானமான *தண்டை*
* சாஸ்
* லஸ்ஸி
* பச்சடி
* சர்பத்

மேலும் பார்க்கவும்
------------------

* இந்திய உணவு வகைகள்
* வட இந்திய உணவு வகைகள்

மேற்கோள்கள்
-----------

1. ↑  "10 Best Recipes From Uttar Pradesh". NDTV. 25 October 2013. Archived from the original on 28 October 2013. பார்க்கப்பட்ட நாள் 26 October 2013.

வெளி இணைப்புகள்
---------------

வார்ப்புரு:Cuisine of India

* Uponline.in பரணிடப்பட்டது 6 சூன் 2009 at the வந்தவழி இயந்திரம்</link>
* Food.indif.com
**சிம்காளன்** **மாதவ பணிக்கர்** (*Simhalan Madhava Panicker*, 1930 - 5 மார்ச் 2004) என்பவர் ஒரு இந்திய தற்காப்புக் கலைஞரும், நடிகரும் ஆவார். 1930 ஆம் ஆண்டு கேரளாவில் தோட்ட விவசாயிகளின் குடும்பத்தில் பிறந்த இவர் தனது எட்டு வயதிலேயே வீட்டை விட்டு வெளியேறி இந்தியாவின் மூலை முடுக்கெல்லாம் பயணம் செய்தார். தற்காப்புக் கலைகளிலும் நடிப்பிலும் இவர் தனது ஆர்வத்தைக் கண்டார். இவர் வர்மக்கலையில் நிபுணரானார்.

சிம்காளன் பணிக்கர் 18 வருடம் பல ஆசிரியர்களிடம் தற்காப்பு கலைகளை கற்றுக் கொண்டார், களரிப்பயிற்றின் வடக்கு மற்றும் தெற்கு பாணிகளைக் கற்றுக்கொண்டார், பாலன் குருக்களிடம் கற்றுக்கொண்ட *வர்ம களரியில்* நிபுணத்துவம் பெற்றார். அப்போதிருந்து, இவர் கலையை பயிற்சி செய்தார், இவரது சொந்த பாணியை மேம்படுத்தினார். பயிற்சி பெற்ற நடனக் கலைஞர், குத்துச்சண்டை வீரர் என இவரது பின்னணியைப் பயன்படுத்தி, இவர் தற்காப்புக் கலை வடிவத்தை அதன் மிக உயர்ந்த வெளிப்பாட்டிற்கு கொண்டு சென்றார். 1975ல் சிம்ம களரியை உருவாக்கினார்.

இவர் சந்திரசேகரன் குருக்கள் மற்றும் வல்லபட்டா விசுவநாதன் குருக்கள் போன்ற சமகால தற்காப்புக் கலைஞர்களுடன் தொடர்பு கொண்டிருந்தார். குறிப்பிடத்தக்க இவரது சீடர்கள் மோசசு திலக், மாசுடர் மனோகரன் மற்றும் கராத்தே மணி.

பணிக்கர் தனது *வர்ம களரி* திறமைகளை ரகசியமாக வைத்திருந்தார், தென்னிந்தியாவில் புகழ்பெற்ற முதுநிலை பட்டதாரிகளில் மிகக் குறைவான மாணவர்களுக்கே கற்பித்துள்ளார். 1983 ஆம் ஆண்டில்*, தி வே ஆப் தி வாரியர்: மார்சியல் ஆர்ட்சு அண்ட் பைட்டிங் சுடைல்சு ப்ஃரம் அரவுண்ட் தி வேர்ல்ட்* என்ற நூலில் இவர் சென்னையில் 'மிகவும் ஆபத்தான மனிதராக' இடம்பெற்றார், இது பிபிசி   வெளியிட்ட தொலைக்காட்சி ஆவணப்படத்திற்கு அடிப்படையாக இருந்தது,     இது உலகின் பல்வேறு தற்காப்புக் கலை வடிவங்களை வழங்குகிறது.

சிம்காளன் பணிக்கரின் ஆர்வம் தற்காப்புக் கலைகளுக்கு அப்பாற்பட்டது. இவர் நாடகம் மற்றும் திரைப்பட நடிகராகவும் இருந்தார்.

இவர் 1998 இல் மீண்டும் கேரளாவுக்குச் சென்றார், அங்கு இவர் தொடர்ந்து சிம்மள களரி பயிற்சி செய்தார். இவர் மார்ச் 2004 இல் இறந்தார். இவரது மகள் ஜாசுமின் சிம்காளன் இங்கிலாந்தில் வசிக்கும் பிரபல களரிப்பயிற்று மற்றும் சிலம்பம் பயிற்சியாளர் ஆவார்.

மேற்கோள்கள்
-----------

1. ↑  "Way of the Warrior – Kalari, the Indian Way 1/4". *YouTube*. Archived from the original on 2021-12-14.
2. ↑   *The Way of the Warrior: Martial Arts and Fighting Styles from Around the World*.
3. ↑  "Way of the Warrior – Kalari, the Indian Way 1/4". *YouTube*. Archived from the original on 2021-12-14.
4. ↑  "Way of the Warrior – Kalari, the Indian Way 2/4". *YouTube*. Archived from the original on 2021-12-14.
5. ↑  "Way of the Warrior – Kalari, the Indian Way 3/4". *YouTube*. Archived from the original on 2021-12-14.
6. ↑  "Way of the Warrior – Kalari, the Indian Way 4/4". *YouTube*. Archived from the original on 2021-12-14.

இவற்றையும் காண்க
----------------

* விஸ்கொன்சின் பல்கலைக்கழகம் (மேடிசன்)
* வர்மக்கலை
**பிரான்சிசு மேரி தெரேசா பால்** ( Frances Mary Teresa Ball ) (9 ஜனவரி 1794 - 19 மே 1861) ஒரு ஐரிய கத்தோலிக்க மத சகோதரி ஆவார். இவர் லோரெட்டோ சகோதரிகள் என்று அழைக்கப்படும் ஆசீர்வதிக்கப்பட்ட கன்னி மேரி நிறுவனத்தின் ஐரியக் கிளையை நிறுவினார்.

ஆரம்ப கால வாழ்க்கை
------------------

பிரான்சிசு பால் ஜனவரி 9, 1794 அன்று அயர்லாந்தின் டப்லினில் ஜான் மற்றும் மேபிள் கிளேர் பென்னட் பால் ஆகியோரின் ஆறு குழந்தைகளில் இளையவராகப் பிறந்தார். செல்வந்தரான இவருடைய தந்தை பட்டு நெசவாளராக இருந்தார். அந்த நேரத்தில் அயர்லாந்தில் கத்தோலிக்க மதம் மட்டுப்படுத்தப்பட்டிருந்தது. இருப்பினும் இவரது சகோதரர் நிக்கோலசு பின்னர் முதல் கத்தோலிக்க ஐரிய நீதிபதிகளில் ஒருவரானார். ஆசீர்வதிக்கப்பட்ட கன்னி மேரி நிறுவனத்திற்குச் சொந்தமான பள்ளியில் படிக்க பிரான்சிசு தனது ஒன்பதாவது வயதில் இங்கிலாந்துக்கு அனுப்பப்பட்டார்.  இருப்பினும் நிறுவனத்தின் சகோதரி மேரி வார்ட் இவரை அங்கீகரிக்கவில்லை. இந்த நிறுவனம் நீண்ட காலமாக சகோதரத்துவம், இளம் பெண்களுக்கு ஒரு நல்ல மத மற்றும் மதச்சார்பற்ற கல்விக்கான வழிமுறைகளை வழங்குவதற்காக பதினேழாம் நூற்றாண்டில் மேரி வார்ட் என்பவரால் முதலில் நிறுவப்பட்டது.  அந்தக் காலங்களில் மாணவர்கள் உயிர்ப்பு ஞாயிறு, நத்தார் அல்லது கோடை விடுமுறைக்கு வீடு திரும்புவதில்லை. அவர்கள் பள்ளியை விட்டு வெளியேறும் வரை, பொதுவாக தங்கள் பதின்ம வயதின் பிற்பகுதியில்.பள்ளியிலேயே தங்கி, மதவாதிகளைப் போல வாழ்ந்தனர். 

1807 ஆம் ஆண்டில், இவரது மூத்த சகோதரி, சிசிலியா கார்க்கில் உள்ள உர்சுலின் பள்ளியில் பணிபுரிந்து வந்தார். பிரான்சிசு டப்லினில் இருந்து கார்க் வரை ஒவ்வொறு விழாவிற்கும் சென்று வந்தார். அங்கு இவர் மேரி ஐகென்ஹெட்டைச் சந்தித்தார்.  1808 இல் தனது தந்தை இறந்த பிறகு, பிரான்சிசு டப்லினுக்குத் திரும்பினார். 

ஜூன் 1814 இல், டப்ளின் பேராயர் டாக்டர். டேனியல் முர்ரேவின் வழிகாட்டுதலின் கீழ், பிரான்சிசு யார்க் திரும்பினார் மற்றும் ஆசீர்வதிக்கப்பட்ட கன்னி மேரியின் கல்வி நிறுவனத்தில் சேர்ந்தார். அங்கு இவர் தனது மதப் பயிற்சியைப் பெற்றார். மேலும் செப்டம்பர் 1816 இல் தனது தொழிலை மேற்கொண்டார். மதத்தில், மேரி தெரசா என்ற பெயரைப் பெற்றார்.

லொரேட்டோவின் சகோதரிகள்
----------------------

அன்னை பிரான்சிசு மிகுந்த பக்தியும் நிர்வாகத் திறனும் கொண்ட பெண்ணாக இருந்தார். இவர் பள்ளிகளை நிறுவுவவும், இப்போது பல நாடுகளில் உறுப்பினர்களைக் கொண்ட சகோதரத்துவத்தை வளர்ப்பதற்கும் தன்னை அர்ப்பணித்துக் கொண்டார்.  லொரேட்டோவின் சகோதரிகள் வீட்டின் முதல் கிளை 1833 ஆம் ஆண்டில் கவுண்டி மீத், நவன் என்ற இடத்தில் ஆரம்பிக்கப்பட்டது. 1840 ஆம் ஆண்டு அயர்லாந்தில் ராத்ஃபர்ன்ஹாமில் உள்ள லோரெட்டோ அபேயில் முதல் தேவாலயம் கட்டப்பட்டது. உண்டு உறைவிட பள்ளிகளுக்கு கூடுதலாக, சகோதரிகள் அனாதை இல்லங்களை நடத்துகின்றனர்.  இவரது சகோதரி அன்னா மரியா, இவரது பள்ளிகளின் வளர்ச்சிக்கு உதவினார். செயின்ட் ஸ்டீபன்ஸ் கிரீனில் உள்ள லொரேட்டோ பள்ளியை வாங்குவதற்கான நிதியையையும் திரட்டித் தந்தார்.

1. 1 2 3  Drury, Edwin. "Mother Frances Mary Teresa Ball." *The Catholic Encyclopedia*. Vol. 2. New York: Robert Appleton Company, 1907. 9 Oct. 2014
2. 1 2   Coleridge S.J. Henry James.*The life of mother Frances Mary Teresa Ball*, Burns & Oates, London, 1881
3. ↑  Gertrude, Sister Mary. "Irish Institute of the Blessed Virgin Mary." *The Catholic Encyclopedia*. Vol. 8. New York: Robert Appleton Company, 1910. 10 Oct. 2014
4. ↑ . 2009.
**தி. ஞானசேகரஐயர்** ஈழத்தின் குறிப்பிடத்தக்க எழுத்தாளர்களுள் ஒருவரும் ஞானம் சஞ்சிகையின் ஆசிரியரும் ஆவார். இவர் இச்சஞ்சிகையை 2000ஆம் ஆண்டு சூனிலிருந்து வெளிக்கொண்டு வருவது குறிப்பிடத்தக்கது. தற்போது ஞானம் சஞ்சிகையை இணையத்தில் கிடைக்கக்கூடியவாறும் வெளியிட்டு வருகின்றார்.

வாழ்க்கைக் குறிப்பு
-------------------

நீண்டகாலம் வைத்தியராகக் கடமை புரிந்து வரும் ஞானசேகரன் அவர்கள் யாழ்ப்பாணம் புன்னாலைக்கட்டுவன் என்னும் கிராமத்தைப் பிறப்பிடமாகக் கொண்டவர். ஆரம்பக் கல்வியினையும் இடைநிலைக் கல்வியினையும் யாழ்ப்பாணத்தில் மேற்கொண்டார். பின்னர் கொழும்பிலே தமது மருத்துவக் கல்வியினைப் பெற்றுக்கொண்டார். அதனைத் தொடர்ந்து மலையகத்திலே நீண்ட காலமாக வைத்தியராகக் கடமையாற்றி வருகின்றார். யாழ்ப்பாணத்திலும், கொழும்பிலும், மலையகத்திலும் அவர் பெற்றுக்கொண்ட நிறைந்த அநுபவங்களே அவரது சிறுகதைகளாகவும், குறுபுதினம்களாகவும், புதினங்களாகவும் மலர்ந்துள்ளதை அவதானிக்கலாம்.

இலக்கியப் படைப்புகள்
--------------------

1960களிலிருந்து இற்றைய வரை எழுதி வரும் ஞானசேகரனது படைப்புகளில் 1977 இல் வெளிவந்த அவரது *புதிய சுவடுகள்* என்னும் புதினம் விதந்தோதத்தக்கது. அவரது *குருதிமலை* என்னும் நாவலும் *அல்சேஷனும் ஒரு பூனைக்குட்டியும்* என்னும் சிறுகதைத் தொகுதியும் பல்கலைக்கழகப் பாடநூல்களாக அங்கீகாரம் பெற்றுள்ளன. தமது படைப்பாற்றலால் பரிசில்கள் பலவற்றைப் பெற்றுக் கொண்டவர், அவரது சிறுகதைகளும், குறு புதினங்களும், புதினங்களும் ஈழத்துப் புனைகதை உலகில் முக்கிய இடத்தைப் பெறுகின்றன.

இவரது நூல்கள்
-------------

* **வட இந்தியப் பயண அனுபவங்கள்** - 2013
* **எனது இலக்கியத் தடம்** முதலாம் பாகம் (2013)
* *கா. சிவத்தம்பி - இலக்கியமும் வாழ்க்கையும்* (நேர்காணல்) - 2005
* *ஞானசேகரன் சிறுகதைகள்* (சிறுகதைகள்) - 2005
* *அவுஸ்த்திரேலியப் பயணக்கதை* (பயண இலக்கியம்)- 1999
* *புரிதலும் பகிர்தலும்* (நேர்காணல்) - 1999
* *அல்ஷேசனும் ஒரு பூனைக்குட்டியும்* (சிறுகதைகள்)- 1998
* *கவ்வாத்து* (குறும் புதினம்) - 1996
* *லயத்துச் சிறைகள்* (புதினம்) - 1994
* *குருதிமலை* (புதினம்) - 1979
* *புதிய சுவடுகள்* (புதினம்) - 1977
* *காலதரிசனம்* (சிறுகதைகள்) - 1973

மேற்கோள்கள்
-----------

1. ↑  "ஞானம் 2012.06". நூலகம். Archived from the original on 2016-03-04. பார்க்கப்பட்ட நாள் நவம்பர் 11, 2012.
2. 1 2  "ஞானசேகரன், தி". விருபா. பார்க்கப்பட்ட நாள் நவம்பர் 11, 2012.

வெளி இணைப்புகள்
---------------

* ஞானம் சஞ்சிகை
* கா. சிவத்தம்பி - இலக்கியமும் வாழ்க்கையும் பரணிடப்பட்டது 2007-06-25 at the வந்தவழி இயந்திரம்
* அல்ஷேசனும் ஒரு பூனைக்குட்டியும், காலதரிசனம், ஞானசேகரன் சிறுகதைகள் பரணிடப்பட்டது 2007-06-25 at the வந்தவழி இயந்திரம்
**திருதராட்டிரன்** பௌத்தத்தில் ஒரு முக்கிய தெய்வம் மற்றும் நான்கு பரலோக மன்னர்களில் ஒருவர். அவரது பெயர் "தேசத்தை நிலைநிறுத்துபவர்" என்று பொருள் தரும்.

பெயர் காரணம்
------------

திருதராட்டிரன் என்ற பெயர் *திருதா* (உடைமை; தாங்குதல்) மற்றும் *ராட்டிரா* (ராஜ்யம்; பிரதேசம்) ஆகிய வார்த்தைகளின் சமசுகிருத கலவையாகும்.

சிறப்பியல்புகள்
---------------

கிழக்கு திசையின் பாதுகாவலர் திருதராட்டிரர். அவர் சுமேருவின் கிழக்குப் பகுதியில் வசிக்கிறார். அவர் கந்தர்வர்கள் மற்றும் பிசாசுகளின் தலைவர்.

திருதராட்டிரரின் பெரும்பாலான கிழக்கு ஆசிய சித்தரிப்புகள் அவர் வீணை வாசிப்பதைக் காட்டுகின்றன, ஆனால் இந்த மையக்கருத்தின் இருப்பு மாறுபடுகிறது.

தேரவாதம்
--------

தேரவாத பௌத்தத்தின் நியதியில், திருதராட்டிரர் *ததரதத்தன்* என்று அழைக்கப்படுகிறார். *ததரதத்தன்* சதுமஹாராஜனோ அல்லது "நான்கு பெரிய அரசர்களில்" ஒருவர். ஒவ்வொருவரும் ஒரு குறிப்பிட்ட திசையில் ஆட்சி செய்கிறார்கள். அவருக்கு "இந்திரன்" என்ற பட்டப்பெயர் கொண்ட பல மகன்களும், *சிரி* என்ற மகளும் உள்ளனர்.

சீனா
----

சீனாவில், திருதராட்டிரர் இசையின் கடவுளாகக் கருதப்படுகிறார். சீன பௌத்த உருவப்படத்தில், அவர் தனது கைகளில் ஒரு பைபாவை வைத்திருக்கிறார். இது உணர்வுள்ள மனிதர்களை புத்த மதத்திற்கு மாற்ற இசையைப் பயன்படுத்துவதற்கான அவரது விருப்பத்தைக் குறிக்கிறது. அவர் *இருபது தேவர்கள்* அல்லது *இருபத்தி-நான்கு தேவர்கள்* அல்லது பௌத்த தர்மபாலர்களைப் பாதுகாக்கும் ஒரு குழுவாகவும் கருதப்படுகிறார். சீனக் கோயில்களில், மற்ற மூன்று பரலோக அரசர்களுடன் அவர் பெரும்பாலும் மண்டபத்தில் வைக்கப்படுகிறார். அவரது பெயர் எதிரிகளுக்கு எதிராக ஒரு நாட்டை ஆதரிக்க அவர் உதவ முடியும் என்ற நம்பிக்கையைக் குறிக்கிறது.

சப்பான்
-------

சப்பானில், சிகோகுடென் பொதுவாக கடுமையான வெளிப்பாட்டுடன் சித்தரிக்கப்படுகிறது. அவர் கவசம் அணிந்திருப்பார், அடிக்கடி வாள் அல்லது திரிசூல ஈட்டியைக் கொண்டிருப்பர்.

நாக ராஜா
--------

முற்றிலும் தனியான நபராக இருந்தாலும், பௌத்த இலக்கியத்தில் திருதராஷ்டிரா என்ற நாக அரசரும் இடம்பெற்றுள்ளார். அவர் கடந்தகால வாழ்க்கையில் கௌதம புத்தரின் தந்தையாக இருந்தார், பிந்தையவர் *பூரிதத்தா* என்ற போதிசத்துவராக இருந்தார். *பூரிதத்த ஜாதகத்தில்* அவரது கதையைக் காணலாம். மஹாமாயுரி வித்யாராஜ்ஞி சூத்திரம் மற்றும் மஹாமேகா சூத்திரம் உட்பட பல மகாயான சூத்திரங்களிலும் அவர் குறிப்பிடப்பட்டுள்ளார்

மேற்கோள்கள்
-----------

1. ↑  "Dhṛtarāṣṭra". *Wisdom Library*. 28 September 2010. Retrieved 2019-02-20.
2. ↑  "Dhatarattha". *Buddhist Dictionary of Pali Proper Names*. Retrieved 2019-02-20.
3. ↑  "Jikokuten 持国天". *JAANUS*. Retrieved 2019-02-20.
4. ↑  "Bhuridatta Jātaka". *Sutta Central*. Retrieved 2019-02-22.
பௌத்த சமயம் என்பது கிமு 566-486 ஆம் காலப்பகுதிகளில் வாழ்ந்த சித்தார்த்த கௌதமர் என்பவரின் உயரிய தத்துவமாகும். இவர் உலக வாழ்வியல் இன்பங்களைத் வெறுத்து "நிலையாமை" குறித்த பட்டறிவுடன் பற்றுகளை நீக்கி துறவறம் பூண்டு புத்த (ஞானம்) நிலையடைந்ததாகக் கூறப்படுகின்றது. இதனால் இவர் கௌதம புத்தர் என்று அழைக்கப்படுகின்றார்.

இவரது தத்துவங்கள் மிகவும் உயரிய கோட்பாடுகளைக் கொண்டதாகும். இதனை சமயம் என்று கூறுவதை விட தத்துவப் போதனைகள் என்று கூறுவதே மிகவும் பொருத்தமானதாகும். இத் தத்துவப் போதனைகள் இவரது சீடர்களால் பரப்பப்பட்டது. இவை காலப்போக்கில் ஒரு சமயமாகவும் உருவெடுத்தது. இந்தியாவில் தோன்றிய இம்மதம் இன்றைய பாக்கிஸ்தான் மற்றும் ஆப்கானிஸ்தான் உற்பட மத்திய ஆசிய நாடுகளில் பரவிய இம் மதம் திபெத், சீனா, ஹொங்கொங், ரசியா, மொங்கோலியா, தாய்லாந்து, கம்போடியா, மியான்மார், லாவோஸ், வியட்நாம், யப்பான், கொரியா என பல ஆசிய நாடுகளிற்கும் பரவியது. அவ்வாறே இலங்கை தீவுக்கும் பரவியது.

இலங்கையில் பௌத்தம்
------------------

இலங்கையின் வரலாற்று ஆவணமாகக் கருதப்படும் மகாவம்சம் நூலில் கி.மு.3 ஆம் நூற்றாண்டின் நடுப்பகுதியில் மகிந்தனால் இலங்கையில் பௌத்தம் அறிமுகம் செய்யப்பட்டதாகக் கூறப்படுகின்றது. அக் காலப்பகுதியில் இலங்கையின் அனுராதப்புரத்தை தலைநகராகக் கொண்டு ஆட்சிப் புரிந்துகொண்டிருந்த அரசனின் பெயர் தேவநம்பியதீசன். என்றும் அவன் புத்த மதத்தை தழுவியதுடன், இலங்கையிலும் புத்த மதம் பரவ வழிவகை செய்தான் என்றும் கூறப்படுகின்து.

மேற்கோள்கள்
-----------

வெளியினைப்புகள்
---------------

* ஆலயங்களை அழிப்பதை நியாயப்படுத்தும் சிங்கள பௌத்தப் பிக்கு - எல்லாவல மேதானந்த தேரர் பரணிடப்பட்டது 2008-12-02 at the வந்தவழி இயந்திரம்
* பௌத்த சிங்கள நாடென்று கூறிக்கொண்டு நாய், பூனை போன்று பொதுமக்கள் படுகொலை
* இலங்கையில் புத்தர்சிலை என்பது ஆக்கிரப்பின் குறியீடு

* **සිංහලයෝ කියන්නේ අවුරුදු 20ක් දෙමළුත් එක්ක යුද්ධ කරපු ජාතියක් නෙමෙයි, අවුරැදු 2500ක් දෙමළුත් එකක් යුද්ධ කරපු ජාතියක්**
* வடக்கில் புலி வேட்டை முற்றுப் பெற்றதும் பௌத்த கலாசார பாதுகாப்புப் பணி பரணிடப்பட்டது 2009-02-03 at the வந்தவழி இயந்திரம்
**அவாமி லீக்** (*Awami League*, வங்காள மொழி: বাংলাদেশ আওয়ামী লীগ, மக்கள் முன்னணி) என்பது வங்காள தேசத்தின் ஒரு சமயச்சார்பற்ற முன்னணி அரசியல் கட்சி. 1971 இல் வங்காளதேசம் உருவாவதற்கு இக்கட்சி பெரிதும் உழைத்தது. 1984 ஆம் ஆண்டில் இருந்து ஷேக் ஹசீனா இக்கட்சியின் தலைவராகப் பணியாற்றுகிறார். இவர் வங்கத் தந்தை என அழைக்கப்படும் ஷேக் முஜிபுர் ரகுமானின் புதல்வி. 1971, டிசம்பர் 16 ஆம் நாளில் வங்காள தேசம் உருவாகிய நாளில் இருந்து அவாமி லீக் இரண்டு தடவைகள் (மொத்தம் எட்டாண்டுகள்) ஆட்சியில் இருந்தது. 2001 ஆம் ஆண்டு நாடாளுமன்றத் தேர்தலில் 40.71 விழுக்காடு வாக்குகளை பெற்று மொத்தம் 300 தொகுதிகளில் 62 இல் மட்டுமே கைப்பற்றி வங்காள தேச தேசியக் கட்சியிடம் தோற்றுப் போனது.

டிசம்பர் 29, 2008 இல் இடம்பெற்ற பொதுத் தேர்தல்களில் இக்கட்சி பதிவான 87 விழுக்காடு வாக்குகளில் 48 விழுக்காடு வாக்குகளைப் பெற்று 230 தொகுதிகளை கைப்பற்றி மீண்டும் ஆட்சியைப் பிடிக்கும் நிலையை எட்டியுள்ளது

மேற்கோள்கள்
-----------

1. ↑  "காப்பகப்படுத்தப்பட்ட நகல்". Archived from the original on 2009-01-07. Retrieved 2008-12-29.

வெளி இணைப்புகள்
---------------

* அவாமி லீக் இணையத்தளம் பரணிடப்பட்டது 2019-09-19 at the வந்தவழி இயந்திரம்
**ஜெயா தியாகராஜன்** (*Jaya Thyagarajan*) என்பர் இந்தியாவினைச் சார்ந்த ஓவியர் ஆவார். இவர் 1956-இல் இந்தியாவின் தமிழ்நாடு மாநிலம் கோயம்புத்தூரில் பிறந்தார். தஞ்சை ஓவியங்களுக்காகக் குறிப்பிடப்பட்ட ஒரு பாரம்பரிய இந்தியக் கலைஞர் ஆவார். இந்த ஓவியங்கள் தோன்றிய சென்னை மாநிலத்தில் (தமிழ்நாடு) ஜெயா பிறந்தார்.

கல்வி
-----

1976-இல் வரலாற்றில் இளங்கலைப் பட்டம் பெற்ற பிறகு, 1978-இல் இந்தியத் தத்துவத்தில் முதுகலைப் பட்டம் பெற்ற பிறகு, துறைத் தலைவர் சிறீ கே. சிறீனிவாசுலுவின் வழிகாட்டுதலின் கீழ் சென்னையிலுள்ள கலாசேத்ரா நுண்கலைப் பள்ளியில் நுண்கலைகளில் பட்டயம் பெற்றார்.

ஜெயா தஞ்சை ஓவியங்களை வரைவதில் தீவிரப் பற்றுள்ளவராக இருந்து வருகிறார். மேலும் இவரது பல்வேறு கண்காட்சிகள் தஞ்சை ஓவியங்களின் தலைசிறந்த படைப்புகளின் பிரதிகளாகும்.

கண்காட்சிகள்
------------

 ஜெயா தியாகராஜன் (வலதுபுறம்) கான்சல் ஜெனரல் திரு. பிரபு தயாள் மற்றும் தூதுவர் பிலிப் டால்போட் ஆகியோருடன் நியூயார்க்கில் ஏப்ரல் 2009-இல் ஏசியா முன்முயற்சிகள் தொடங்கப்பட்டது.
இவரது முதல் கண்காட்சி 1980-இல் கலாசேத்திரா பள்ளியில் நடைபெற்றது. இதைத் தொடர்ந்து 1981-இல் ஒன்றினையும் ஏற்பாடு செய்திருந்தார். மே 1992 மற்றும் ஆகத்து 1993-இல் புது தில்லியில் உள்ள மேக்ஸ் முல்லர் பவனிலும், திரிவேணி கலைக்கூடத்திலும் இரண்டு கண்காட்சிகளை நடத்தினார். 1986-இல் புது தில்லி லலித் கலா அகாதமி நடத்திய கலா-மேளாவில் நடத்தினார்.

1989 மற்றும் 2000ஆம் ஆண்டுகளில் அகில இந்திய நுண்கலை மற்றும் கைவினை சங்கம் நடத்திய பாரம்பரிய கலை கண்காட்சிக்கு ஜெயாவின் ஓவியங்கள் தேர்ந்தெடுக்கப்பட்டன. இவரது படைப்புகள் சனவரி மற்றும் சூன் 1992 மற்றும் அக்டோபர் 1993-இல் பூம்புகார், தமிழ்நாடு கலைக்கூடம், புது தில்லி நடத்திய கண்காட்சிகளுக்கும் தேர்ந்தெடுக்கப்பட்டன.

அக்டோபர் 1995-இல் இலண்டனில் உள்ள இந்திய உயர் ஸ்தானிகராலயத்தின் நேரு மையம், புனித டெனிசு நகராட்சி, ரீயூனியன், இந்திரா காந்தி கலை மற்றும் கலாச்சார மையம், மொரீசியசு (ஏப்ரல் 1997) மற்றும் ஏஎன்இசட் கிரைண்ட்லேஸ் வங்கி, புது தில்லி ஆகியவற்றிலும் ஜெயா தனது படைப்புகளின் கண்காட்சியை நடத்தினார். அக்டோபர் 1997,1998-இல். 2002ஆம் ஆண்டு வாசிங்டன் டி. சி.யில் உள்ள இந்தியத் தூதரகத்தில் ஜெயா தனது படைப்புகளின் கண்காட்சியை நடத்தினார். 2006-இல் செய்ப்பூரில் உள்ள ஜவகர் கலா கேந்திராவில் தனது ஓவியங்களின் கண்காட்சியையும் நடத்தினார்.

ஜெயா சமீபத்தில் அமெரிக்காவில் ஆசியா முன்முயற்சிகளின் தொடக்க விழாவில், ஆசியா முன்முயற்சிகளுடன் இணைந்து, தஞ்சை ஓவியங்களின் படைப்புகளை நியூயார்க்கில் உள்ள இந்தியத் துணைத் தூதரகத்தில் காட்சிப்படுத்தினார்.

இந்தியாவிலும் உலகின் பிற பகுதிகளிலும் உள்ள பல வீடுகள் மற்றும் பெருநிறுவன அலுவலகங்களில் ஜெயாவின் படைப்புகள் இன்று பெருமைக்குரிய இடத்தைப் பெற்றுள்ளன.

மேற்கோள்கள்
-----------

1. ↑  "Welcome to Embassy of India, Washington D C, USA" (PDF). Indianembassy.org. Retrieved 2019-07-07.
2. ↑  "Press Releases-Consulate General of India, New York, U.S.A. - indiacgny.org - www.indiacgny.org". Archived from the original on 19 June 2010. Retrieved 12 May 2009.
ஒவ்வொரு பெயர்ச்சொல்லும் ஆண், பெண் அல்லது நடுநிலை எனப் பண்டைய ஆங்கிலத்தில் இருந்தன. இடைக்கால ஆங்கிலத்திலும் அந்த நிலை தொடர்ந்தது. நவீன ஆங்கிலம், இயற்கை தொடர்பானவற்றிற்கும் பெயர்கள் மற்றும் பிரதிப்பெயர்களை (he மற்றும் she போன்றவை) பயன்படுத்துகிறது. பாலின வேறுபாடு அற்றவைகளுக்கும் விலங்குகளுக்கும் பொதுவான பிரதிபெயர்ச்சொல் ஒன்றன்பால் (it, they போன்றவை) பயன்படுத்தபடுகிறது. கப்பல்கள் மற்றும் விமானங்கள் மற்றும் இயந்திரங்கள் மற்றும் தேசிய அரசுகளை குறிப்பிடும் போது பெண்பால் பிரதிபெயர்கள் சில சமயங்களில் பயன்படுத்தப்படுகின்றன.

ஆங்கிலத்தில் பாலினம் பயன்பாட்டின் சில அம்சங்கள், பொதுப் பாலின பயன்பாட்டை நோக்கி நகர்கிறது. மேலும் இவை பாலினம் குறிப்பிடப்படாத சூழ்நிலைகளிலும் அவை நடுநிலையாக படர்கை ஒருமை (third person singular) எனப் பயன்படுத்துவதற்கும் பொருந்தும். அதேபோல சில பெண்பால் பெயர்ச்சொற்களைத் தவிர்த்து (authoress மற்றும் poetess போன்றவை) ஆண்பால் பெயர்சொற்களை பயன்படுத்துவதும் அதிகரித்து வருகிறது.

சான்றுகள்
---------

1. ↑  Stevenson, Angus (ed.) (2010). *Oxford Dictionary of English*, 3rd Ed. Oxford University Press, Oxford, New York, p. 598. ISBN 978-0-19-957112-3.
Pilgrims circumambulating the கஃபா, in Mecca (Saudi Arabia) during the Umrah in 2007.

| ஹஜ் |
| --- |
|  |
| ஹஜ் தயார் படுத்துதல்
* *இஹ்றாம்*
* *மீக்காத்*

* துல் ஹுல்பியா
* ரபீஃ
* யலம்லம்
 |
| வரிசைகிரமமான ஹஜ் செயல்கள்
* *தவாப்*
* சம் சம் கிணறு
* சபா மற்றும் மர்வா மலை
* மினா
* அரபா குன்று
* முஸ்தலிபா
* *ராமி அல்- ஜம்ரத்*
* *பக்ரீத்*
 |
| மசூதிகள்
* கஃபா
* அல்-மஸ்ஜித் அந்-நபவி

* சஜாரா மசூதி
* மீக்காத் மசூதி
 |
| ஹஜ் உடைய மாதம்
* துல் ஹிஜ்ஜா
 |
|  இசுலாம் வலைவாசல் |
| * பா
* உ
* தொ
 |

**உம்றா** (*Umrah*, அரபு மொழி: **عمرة**‎) என்பது இசுலாமியர்களின் ஒரு புனிதப் பயணமாகும். எந்த நேரத்தில் வேண்டுமானாலும் இஹ்றாமுடன் மக்காவிற்குச் சென்று திருக்கஃபாவை தவாஃப் செய்தல், ஸயீ செய்தல், தலை முடியை அகற்றுதல் அல்லது குறைத்தல் முதலிய கடமைகளைச் செய்து இறைவனை வணங்குவது 'உம்றா' ஆகும். இது ஹஜ் கடமையைப் போன்று கடமையில்லை எனினும் ஆயுளில் ஒரு முறையாவது உம்றா செய்வது ஹனஃபி மத்ஹபுப்படி பலமான ஸுன்னத்தும், ஷாஃபி மத்ஹபுப்படி பர்லுமாகும். ஹஜ்ஜின் நிபந்தனைகள் உம்றாவிற்கும் பொருந்தும்.

உசாத்துணை
---------

* எஸ். நாகூர் மீரான், முன்னாள் சுற்றுலாத்துறை மற்றும் தமிழ்நாடு மாநில ஹஜ் குழு தலைவர்(வாழ்த்துரை)மற்றும் மு. அபுல் ஹசன், முன்னாள் செயலாளர் தமிழ்நாடு மாநில ஹஜ் குழு, முகவுரையுடன்,"ஹஜ்ஜும் உம்றாவும்", தமிழ்நாடு மாநில ஹஜ் குழு வெளியீடு. 9-2-1995
**இளவரசி** **சுரயா ஜா, நவாப் கோஹர்-இ-தாஜ், அபிதா சுல்தான் பேகம் சாஹிபா** (*Suraya Jah, Nawab Gowhar-i-Taj, Abida Sultan Begum Sahiba*) (ஆகஸ்ட் 28, 1913 - மே 11, 2002) பொதுவாக அபிதா சுல்தான் என அறியப்படும் இவர் போபால் மாநிலத்தின் கடைசி நவாப் ஹமீதுல்லா கான் மற்றும் பேகம் மைமூனா சுல்தான் ஆகியோரின் மூத்த மகளாவார்.

வாழ்க்கை மற்றும் குடும்பம்
--------------------------

போபால் அரச குடும்பம்: இடமிருந்து வலமாக - நவாப் ஹமீதுல்லா கான், அவரது மனைவி மைமூனா சுல்தான், அவர்களின் மகள்கள் - ரபியா சுல்தான், அபிதா சுல்தான், இலண்டனில் சாஜிதா சுல்தான், 1932
அபிதா போபாலின் நவாப் ஹமிதுல்லாஹ் கான் மற்றும் பேகம் மைமூனா சுல்தான் ஆகியோரின் மகள் ஆவார். இவர் தனது பெற்றோர்களின் மூன்று குழந்தைகளில் இரண்டாவதாக பிறந்தவர். இவருக்கு ஒரு மூத்த சகோதரி சாஜிதா சுல்தான் மற்றும் ஒரு தங்கை ரபியா சுல்தான் இருகின்றார்கள். போபாலின் பேகம், சுல்தான் ஜஹான் இவரது பாட்டியாவார். மற்றும் ஷாஜகான் பேகம் இவரது பெரிய பாட்டியாவார். 

இவரது சகோதரி சஜிதாவுடனான திருமணத்தின் மூலம் கிரிக்கெட் வீரர் இப்திகர் அலி கான் பட்டோடி இவரது மைத்துனராக ஆகினார். மேலும் கிரிக்கெட் வீரர் மன்சூர் அலிகான் பட்டோடி இவரது மருமகன் ஆவார்.

அபிதா 1926 ஆம் ஆண்டில் குர்வாய் மாநிலத்தின் ஆட்சியாளரான நவாப் முகமது சர்வார் அலிகானை மணந்தார். 1928 ஆம் ஆண்டில், போபால் சிம்மாசனத்திற்கு வெளிப்படையான வாரிசாக இவர் அங்கீகரிக்கப்பட்டார். இருப்பினும், இவர் சிம்மாசனத்திற்கான தனது உரிமையை விட்டுவிட்டு, 1950 இல் புதிதாக உருவாக்கப்பட்ட பாகிஸ்தானுக்கு குடிபெயர்ந்தார். 

பாகிஸ்தானில், இவர் வெளிநாட்டு சேவையில் சேர்ந்தார். ஆகையால், இந்திய அரசு இவரை அரசாணையில் இருந்து விலக்கியது. மேலும் இவரது தங்கை சஜிதா 1960 ஆம் ஆண்டில் தனது தந்தையின் மரணத்திற்குப் பிறகு அரியணையில் அமர்ந்தார். இருந்தபோது அபிதா சுல்தான் நீதிமன்றத்தில் இது குறித்து வழக்கு தொடர்ந்தார்.[]

அபிதா சுல்தான் தனது 37 வயதில் புதிதாக உருவாக்கப்பட்ட பாகிஸ்தானுக்கு தனது இளம் மகனுடன் குடியேறினார். இவர் தனது வாழ்க்கையின் பெரும்பகுதியை பாகிஸ்தானில் கழித்தார். இவர் 2002 இல் கராச்சியில் இறந்தார். அவரது மகன் ஷஹார்யார் கான் பாகிஸ்தானின் வெளியுறவு செயலாளராகவும் பின்னர் பாகிஸ்தான் துடுப்பாட்ட வாரியத்தின் தலைவராகவும் இருந்தார்.

குறிப்புகள்
-----------

1. ↑  "The remarkable Begums who defied patriarchal norms to rule Bhopal for more than a century".
2. ↑  "The remarkable Begums who defied patriarchal norms to rule Bhopal for more than a century".